S-99/2020

Dómur

Mál þetta, sem dómtekið var 13. október sl., er höfðað með ákæru lögreglustjórans á Austurlandi, útgefinni 12. maí 2020, á hendur J-kk-þgf G-kk-þgf, kt. […], […], […];

,,fyrir skjalabrot á Seyðisfirði, með því að hafa nokkru fyrir mánudaginn 19. ágúst 2019, án heimildar og í blekkingarskyni, sett skráningarmerkin […], sem hann fann í ruslagámi á Seyðisfirði, á bifreiðina […].

Telst þetta varða við 1. mgr. 157. gr. almennra hegningarlaga nr. 19/1940, sbr. breytingarlög.

Þess er krafist að ákærði verði dæmdur til refsingar, og til greiðslu alls sakarkostnaðar.“

Af hálfu ákærða er krafist vægustu refsingar.

I.

Mál þetta barst 25. maí sl. og voru fyrirköll dómsins, ásamt ákæruskjali, send lögreglustjóra til birtingar 27. júlí og 20. ágúst sl. Þar sem birting tókst ekki var á ný gefið út útvistarfyrirkall þann 10. september sl. og var það birt ákærða 1. október sl.

Í nefndum fyrirköllum er þess getið að fjarvist ákærða við boðaða fyrirtöku málsins fyrir dómi geti haft þá þýðingu að hún verði metin til jafns við það að hann viðurkenni að hafa framið brot það sem hann hafi verið ákærður fyrir samkvæmt ákæru og að dómur verði í framhaldi af því lagður á málið að honum fjarstöddum.

Við þingfestingu málsins, hinn 13. október sl., sótti ákærði ekki þing.

Af hálfu sækjanda var á dómþinginu lagt fram vottfest og undirritað bréf ákærða, dags. 12. október sl. Í bréfi þessu lýsir ákærði því yfir að hann ætli ekki að mæta til dómþingsins, og vísar hann m.a. til eigin játningar hjá lögreglu. Í bréfinu hefur ákærði uppi þá dómkröfu sem hér að ofan var skráð, að því er varðar refsingu.

Samkvæmt framangreindu sótti ákærði ekki þing, þrátt fyrir að hafa verið birt fyrirkall þar sem þess var getið að málið kynni að verða dæmt að honum fjarstöddum, sbr. ákvæði 1. mgr. 155. gr. laga nr. 88/2008 um meðferð sakamála.

Samkvæmt 1. mgr. 161. gr. nefndra laga er heimilit að leggja dóm á mál að ákærða fjarverandi varði brot hans ekki þyngri viðurlögum en áskilið er í alið greinarinnar, en þá að því tilskildu að framlögð gögn séu talin nægjanleg til sakfellingar.

Að virtum rannsóknargögnum lögreglu, þ. á m. framburðarskýrslu ákærða, dags. 6. maí 2020, þar sem hann játar skýlaust brot sitt, en einnig að virtri áður nefndri yfirlýsingu hans, eru að áliti dómsins, og eins og atvikum er háttað, greind lagaskilyrði uppfyllt til að leggja dóm á málið.

Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

II.

Ákærði er fæddur árið 1990 og á sér talsverðan sakaferil, en frá því að hann náði 18 ára aldri hefur hann margsinnis hlotið dóma fyrir ýmis brot gegn almennum hegningarlögum, brot gegn umferðarlögum og lögum um ávana og fíkniefni. Meðal annars hefur honum fjórum sinnum verið gerð refsing fyrir auðgunarbrot, með dómum frá 4. júlí 2014, 17. desember 2015, 9. desember 2016 og 18. september 2017, og þrívegis fyrir nytjastuld, með dómum 15. desember 2015, 18. september 2017 og 9. apríl 2019.

Þá hlaut ákærði dóm á Spáni 1. ágúst 2019 fyrir heimilisofbeldi, og var þá gert að sæta 40 daga samfélagsþjónustu. Hér á landi var hann með fyrrnefndum dómi 9. apríl 2019 dæmdur til 12 mánaða óskilorðsbundinnar fangelsisvistar fyrir nytjastuld, líkamsárás og umferðarlagabrot. Loks var ákærði dæmdur þann 27. maí sl., vegna ákæru lögreglustjórans á Austurlandi, útgefinni 11. febrúar sama ár, fyrir nytjastuld, fjársvik og umferðarlagabrot. Öll brotin framdi hann á árinu 2019. Vegna þessa og lýsts sakaferils var ákærði með þessum síðast nefnda dómi dæmdur til sex mánaða óskilorðsbundinnar fangelsisvistar.

Það brot ákærða sem hér er til meðferðar framdi hann áður en hinn síðast greindi dómur yfir honum var kveðinn upp. Samkvæmt 78. gr. almennra hegningarlaga nr.

19/1940 ber að tiltaka refsingu ákærða sem hegningarauka við nefndan dóm og þá þannig að hún samsvari þeirri þyngingu hegningar, sem kynni að hafa orðið ef dæmt hefði verið um öll brotin í einu.

Vegna lýstra hegningaraukaáhrifa þykir að áliti dómsins ekki ástæða til að gera ákærða frekari refsingu í máli þessu.

Samkvæmt gögnum varð enginn kostnaður til af hálfu lögreglustjóra vegna þessa málareksturs.

Af hálfu ákæruvalds fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

Dómsorð:

Ákærða, J-kk-þgf G-kk-þgf, er ekki gerð sérstök refsing í máli þessu.

19/1940 ber að tiltaka refsingu ákærða sem hegningarauka við nefndan dóm og þá þannig að hún samsvari þeirri þyngingu hegningar, sem kynni að hafa orðið ef dæmt hefði verið um öll brotin í einu.

Vegna lýstra hegningaraukaáhrifa þykir að áliti dómsins ekki ástæða til að gera ákærða frekari refsingu í máli þessu.

Samkvæmt gögnum varð enginn kostnaður til af hálfu lögreglustjóra vegna þessa málareksturs.

Af hálfu ákæruvalds fór með málið H-kk-nf J-kk-nf aðstoðarsaksóknari.

Ó-kk-nf Ó-kk-nf héraðsdómari kveður upp dóm þennan.

Ákærða, J-kk-þgf G-kk-þgf, er ekki gerð sérstök refsing í máli þessu.